Donald Trump a preluat controlul asupra conturilor oficiale de Twitter ale președintelui SUA. Primele mesaje postate
Donald Trump și echipa sa au revenit la controlul conturilor de Twitter @POTUS (acronim de la President of the United States), contul oficial al președintelui SUA, și @WhiteHouse, cel al Casei Albe. Postările vechi, din timpul lui Joe Biden, au fost arhivate și apar acum pe un cont separat, cum s-a întâmplat și cu mesajele din primul mandat al lui Trump. Primele mesaje postate de noua administrație Trump arată ideologia cu care s-a întors președintele la Casa Albă.